ATKLĀTA KONKURSA
“Ultrasonogrāfijas iekārtu piegāde”
identifikācijas Nr.DRS 2026/41
NOLIKUMA SKAIDROJUMI NR.1
SIA “Daugavpils reģionālā slimnīca” iepirkumu komisija (turpmāk – Iepirkumu komisija) 2026.gada 26.jūnija sēdē izskatīja ieinteresētās personas iesniegtos jautājumus un sniedz uz tiem sekojošas atbildes.

Ieinteresētās personas 1.jautājums
1.1.8 punkts
Vadības panelis ar maināmu augstumu ne mazāk kā 25 cm robežās, un rotāciju ne mazāk kā ±30 grādu robežās no centra tā ērtākai novietošanai atkarībā no izmeklējuma
Ierosinājums: Lūdzam izteikt šo prasību sekojošā redakcijā “Vadības panelis ar maināmu augstumu ne mazāk kā 18 cm robežās, un rotāciju ne mazāk kā ±30 grādu robežās no centra tā ērtākai novietošanai atkarībā no izmeklējuma”.
Pamatojums:
Minētā prasība nosaka konkrētus konstrukcijas parametrus, kas nav tieši saistīti ar ultrasonogrāfijas sistēmas diagnostiskajām iespējām, izmeklējumu kvalitāti vai pacientu drošību.
Operatora ergonomiku nosaka ne tikai vadības paneļa vertikālās pārvietošanas amplitūda, bet arī monitora regulēšanas iespējas, vadības paneļa novietojums, sistēmas konstrukcija, krēsla un kušetes pielāgošanas iespējas, kā arī kopējais darba vietas izkārtojums. Līdz ar to viens konkrēts parametrs nevar objektīvi raksturot sistēmas ergonomiku. Prasība par vismaz 25 cm augstuma regulēšanas diapazonu nepamatoti ierobežo konkurenci, jo vairāki vadošo ultrasonogrāfijas iekārtu ražotāji nodrošina ergonomisku un pilnvērtīgu darba pozīcijas pielāgošanu ar mazāku regulēšanas diapazonu. Augstuma regulēšanas diapazons 18 cm nodrošina lietotāju ergonomikas prasības un neietekmē izmeklējumu kvalitāti vai funkcionalitāti. Prasības samazināšana līdz 18 cm ļautu piedalīties plašākam piegādātāju lokam, vienlaikus saglabājot pasūtītāja vajadzībām atbilstošu iekārtas ergonomiku.
Pasūtītāja atbilde uz 1.jautājumu
Iepirkumu komisija norāda, ka prasība par vadības paneļa regulēšanu vismaz 25 cm robežās noteikta, ņemot vērā iekārtas paredzēto ekspluatāciju ikdienas klīniskajā darbā, kur iekārtu izmantos dažādi operatori ar atšķirīgu augumu, darba stilu un izmeklējumu veikšanas paradumiem.
Ultrasonogrāfijas izmeklējumu veikšanas laikā operators ilgstoši atkārtoti veic precīzas kustības un strādā pie vienas darba vietas. Tādēļ būtiska nozīme ir iespējai pielāgot iekārtas vadības elementu novietojumu konkrētā lietotāja darba pozīcijai. Plašāks vadības paneļa augstuma regulēšanas diapazons nodrošina elastīgāku iekārtas pielāgošanu dažādiem operatoriem un dažādiem izmeklējumu veidiem.
Vadības paneļa augstuma regulēšanas diapazons nav vērtējams izolēti, bet kā daļa no kopējās iekārtas ergonomikas. Lai nodrošinātu piemērotu darba pozīciju dažādiem lietotājiem un dažādās klīniskās situācijās, būtiska nozīme ir pietiekamam regulēšanas diapazonam.
Ņemot vērā ultrasonogrāfijas iekārtas paredzēto intensīvo izmantošanu, prasība par vadības paneļa augstuma regulēšanu vismaz 25 cm robežās ir noteikta, lai nodrošinātu pietiekamu pielāgojamību dažādiem lietotājiem un darba situācijām.

Ieinteresētās personas 2.jautājums
1.1.13. punkts
Dinamiskais darba diapazons ne mazāks kā 390 dB
Ierosinājums:  Lūdzam izteikt šo prasību sekojošā redakcijā “Dinamiskais darba diapazons ne mazāks kā 390 dB”
Pamatojums: Saskaņā ar starptautiski atzītiem ultrasonogrāfijas fizikas avotiem attēla kvalitāti nosaka vairāku parametru kopums, tostarp telpiskā un kontrasta izšķirtspēja, signāla apstrādes algoritmi, staru formēšanas tehnoloģijas un trokšņu samazināšanas metodes, nevis tikai viens izolēts dinamiskais parametrs. Līdz ar to 4 dB starpība starp prasīto un piedāvāto vērtību pati par sevi nav uzskatāma par pietiekamu pamatojumu sistēmas diagnostisko spēju novērtēšanai.
Atsauces:
 Kremkau F.W. Sonography Principles and Instruments, 10th Edition, Elsevier;
 Bushberg J.T. et al. The Essential Physics of Medical Imaging, 4th Edition;
 AIUM (American Institute of Ultrasound in Medicine) – Ultrasound Physics and Instrumentation Guidelines.
Pasūtītāja atbilde uz 2.jautājumu
Iepirkumu komisija norāda, ka dinamiskais darba diapazons raksturo ultrasonogrāfijas sistēmas spēju uztvert un apstrādāt dažādas intensitātes ultraskaņas signālus, saglabājot diagnostiski nozīmīgu kontrastu starp audiem un struktūrām.
Pietiekams dinamiskais diapazons ir viens no faktoriem, kas ietekmē attēla informācijas saglabāšanu dažādās klīniskās situācijās, tostarp gadījumos, kad nepieciešama smalku audu struktūru vai nelielu izmaiņu izvērtēšana.
Pasūtītājs ņem vērā ieinteresētās personas norādi, ka ultrasonogrāfijas attēla kvalitāti ietekmē vairāku tehnoloģisko risinājumu kopums, tostarp signāla apstrādes algoritmi, staru formēšanas tehnoloģijas, telpiskā un kontrasta izšķirtspēja un citi attēla optimizācijas risinājumi.
Vienlaikus minētais neizslēdz iespēju tehniskajā specifikācijā noteikt minimālās prasības atsevišķiem būtiskiem sistēmas veiktspējas parametriem, ja tās ir saistītas ar pasūtītāja paredzēto iekārtas izmantošanu.
Prasība par dinamisko darba diapazonu vismaz 390 dB ir noteikta kā viens no minimālajiem tehniskajiem parametriem, kas kopumā ar citām tehniskās specifikācijas prasībām nodrošina pasūtītāja noteiktajām klīniskajām vajadzībām atbilstošu iekārtas funkcionālo veiktspēju un paredzēto izmantošanas kvalitāti.

Ieinteresētās personas 3.jautājums
1.1.21 punkts
Skenēšanas kadru frekvence krāsu doplera režīmā vismaz 750 fps
Ierosinājums:  Lūdzam izteikt šo prasību sekojošā redakcijā “Skenēšanas kadru frekvence krāsu doplera režīmā vismaz 686 fps”
Pamatojums: Lūdzam izvērtēt prasības “Skenēšanas kadru frekvence krāsu doplera režīmā vismaz 750 fps” samērīgumu. Piedāvātās sistēmas maksimālā krāsu Doplera kadru frekvence ir 686 fps, kas nodrošina pilnvērtīgu asins plūsmas vizualizāciju un atbilst klīniskajām diagnostikas vajadzībām. Diagnostisko kvalitāti nosaka ne tikai maksimālais kadru skaits sekundē, bet arī signāla apstrādes algoritmi, Doplera jutība, telpiskā un laika izšķirtspēja, kā arī attēla optimizācijas tehnoloģijas.
Eiropas Ultrasonogrāfijas federācijas (EFSUMB) vadlīnijās un profesionālajā literatūrā nav noteikta minimālā prasība 750 fps krāsu Doplera režīmā kā priekšnoteikums kvalitatīvai diagnostikai. Tādēļ konkrētas robežvērtības noteikšana bez klīniska pamatojuma var nepamatoti ierobežot konkurenci un neatbilst Publisko iepirkumu likumā noteiktajiem proporcionalitātes un brīvas konkurences principiem.
Atsauces:
EFSUMB Guidelines and Recommendations on the Clinical Practice of Ultrasound Doppler Imaging;
EFSUMB Guidelines Portal⁠;
Eiropas Parlamenta un Padomes Direktīva 2014/24/ES, 42. pants (tehniskajām specifikācijām jānodrošina konkurence un tās nedrīkst nepamatoti ierobežot tirgus dalībniekus).
Pasūtītāja atbilde uz 3.jautājumu
Iepirkuma komisija norāda, ka krāsu Doplera režīmā kadru frekvence ir viens no būtiskiem sistēmas laika izšķirtspējas rādītājiem, kas ietekmē spēju attēlot dinamiskus procesus, tostarp asins plūsmas izmaiņas laikā.
Augstāka kadru frekvence var nodrošināt stabilāku kustīgu struktūru un hemodinamisko procesu attēlojumu, samazināt kustību artefaktu ietekmi un uzlabot diagnostiskās informācijas iegūšanu situācijās, kur nepieciešama ātru izmaiņu izvērtēšana.
Pasūtītājs ņem vērā, ka ultrasonogrāfijas diagnostisko kvalitāti nosaka vairāku tehnoloģisko risinājumu kopums, tomēr tas neizslēdz iespēju tehniskajā specifikācijā noteikt minimālās prasības atsevišķiem būtiskiem sistēmas veiktspējas rādītājiem.
Minimālā kadru frekvence 750 fps noteikta, ņemot vērā paredzēto iekārtas izmantošanu ginekoloģiskiem izmeklējumiem, kuros nepieciešams izvērtēt asins plūsmu, mazas anatomiskas struktūras un dinamiskus procesus.


Iepirkumu komisija
2

